Diari Oficial de la Generalitat Valenciana


Sumari del DOGV 5957, del 18-02-2009 (2009/1605)

Informació pública la modificació puntual número 15 del Pla General de Petrer, presentada per la mercantil Urdisar, SL.
-----------------------------------------------------------------------------------------------------------------------

### Dades del document

Número de DOGV
:   5957

Data del DOGV
:   18-02-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/1605


Data del document
:   02-02-2009

Organisme emissor
:   Ajuntament de Petrer

Tipus de document
:   Informació Pública

Descriptors 

:   * Petrer
    * administració local
    * pla d'urbanisme

Informació pública la modificació puntual número 15 del Pla General de Petrer, presentada per la mercantil Urdisar, SL. [2009/1605]  
En compliment del que disposen els articles 90.2 i 83.2a de la Llei 16/2005, de 30 de desembre, de la Generalitat, Urbanística Valenciana, es publica l'Acord adoptat pel Ple de l'Ajuntament, en la sessió celebrada el dia 29 de gener de 2009, en relació amb la modificació puntual número 15 del Pla General de Petrer que, textualment, en la part dispositiva diu:  
«Primer. Sotmetre a informació pública la modificació puntual número 15 del Pla General de Petrer, juntament amb l'estudi d'integració paisatgística, consistent a modificar la regulació de les actuals condicions determinants que permeten la transformació tipològica d'unifamiliar aïllada (UA) a residencial col·lectiva (ARA), que ha sigut presentada per la mercantil Urdisar, SL, durant el termini d'un mes, per mitjà d'un anunci publicat en el Diari Oficial de la Comunitat Valenciana i en un diari no oficial d'àmplia difusió en la localitat, així com en el tauler d'anuncis de l'Ajuntament, perquè els interessats puguen presentar les al·legacions i els suggeriments que estimen oportuns.  
La documentació es podrà consultar a les dependències municipals en horari d'oficina o en la pàgina web de l'Ajuntament .   
Segon. Suspendre, en els termes dels articles 101 i 103 de la Llei 16/2005, de 30 de desembre, de la Generalitat, Urbanística Valenciana, la tramitació i l'atorgament de llicències ambientals, de parcel·lació de terrenys, tala d'arbres, edificació i demolició, en aquelles àrees del territori objecte del projecte de planejament que s'exposa al públic, les noves determinacions de les quals suposen modificació del règim urbanístic vigent, sense que siga necessari assenyalar expressament les àrees esmentades.  
No obstant això, podran concedir-se llicències urbanístiques basades en el règim vigent, sempre que es respecten les determinacions del nou planejament».  
La qual cosa es publica perquè se'n prenga coneixement i tinga els efectes oportuns, i s'assenyala que, contra l'apartat primer, i d'acord amb l'article 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 1/1999, de 13 de gener, el present acte és de mer tràmit i no hi cap la interposició de recurs, sense perjuí de mostrar l'oposició per a la consideració corresponent en la resolució que pose fi al procediment, mitjançant la formulació de les al·legacions i la presentació dels documents i de les justificacions que estimen pertinents.  
Contra l'apartat segon, pot interposar, amb caràcter potestatiu, indistintament i alternativa, els recursos següents:  
- De reposició davant del mateix òrgan que l'ha dictat, en el termini d'un mes, comptador des de l'endemà al que se li notifique; es considerarà prorrogable el dia següent hàbil del termini marcat quan l'últim dia caiguera en dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà al que se li notifique, i en el supòsit d'haver interposat amb anterioritat el de reposició, comptadors des de la notificació de la resolució expressa o de la desestimació presumpta; este s'entendrà desestimat a falta de resolució i de notificació expressa en el termini d'un mes des de la interposició, sense que per a la interposició d'este recurs jurisdiccional córrega termini el mes d'agost.   
Tot això, sense perjuí de poder utilitzar altres mitjans d'impugnació si ho estima convenient, i d'allò que s'ha previst respecte de la competència territorial dels jutjats i tribunals d'este ordre que establix l'article 14 de la Llei 29/1998, de 13 de juliol.  
Petrer, 2 de febrer de 2008.- L'alcalde: Pascual Díaz Amat.